Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 532

(189) Ha a csoportmentesítési rendelet egyedi szelektív forgalmazási hálózatokra vonatkozik, akkor halmozott hatások esetén elképzelhetõ a csoportmentesítés visszavonása vagy a csoportmentesítési rendelet alkalmazásának mellõzése. Nem valószínû viszont, hogy a halmozott hatás problémája jelentkezik, ha a szelektív forgalmazás által lefedett piaci részesedés nem éri el az 50%-ot. Szintén nem valószínû, hogy problematikus lenne az 50%-os piaclefedettségi arány túllépése, ha az öt legnagyobb szállító öszszesített piaci részesedése (CR5) 50% alatt marad. Ha mind a CR5, mind pedig a szelektív forgalmazás által lefedett piaci részesedés meghaladja az 50%-ot, akkor az értékelés attól függ, hogy mind az öt legnagyobb szállító alkalmaz-e szelektív forgalmazást. Minél erõsebb a szelektív forgalmazást nem alkalmazó versenytársak helyzete, annál kisebb a többi forgalmazó kizárásának a veszélye. Ha mind az öt legnagyobb szállító szelektív forgalmazást alkalmaz, akkor a verseny szempontjából különös jelentõsége van annak, hogy vannak-e olyan megállapodások, amelyek a meghatalmazott kereskedõk számának közvetlen korlátozásával mennyiségi kiválasztási szempontokat alkalmaznak. Általában nem valószínû a 81. cikk (3) bekezdése feltételeinek való megfelelés, ha az adott szelektív forgalmazási rendszer akadályozza az olyan új forgalmazók piacra jutását, akik képesek a szóban forgó terméket megfelelõen forgalmazni — különös tekintettel az árengedményt alkalmazókra —, és így a forgalmazást néhány létezõ csatorna javára és a végsõ fogyasztók kárára korlátozni. A mennyiségi szelektív forgalmazás közvetettebb formái esetében — például tisztán minõségi szempontok összekapcsolása a kereskedõk arra való kötelezésével, hogy elérjenek egy minimális éves értékesítési szintet — kevésbé valószínû, hogy összességében negatív hatásokkal járjanak, feltéve, hogy ez az értékesítési szint nem meghatározó hányada a kereskedõ teljes forgalmának a szóban forgó terméktípus tekintetében, és a korlátozás nem megy túl azon a határon, ami ahhoz szükséges, hogy a szállító számára megtérüljenek a kapcsolatfüggõ beruházásai és/vagy nagyságrendi megtakarítást érjen el a forgalmazásban. Ami az egyedi hozzájárulásokat illeti, az 5%-nál alacsonyabb piaci részesedéssel rendelkezõ szállító általában nem tekinthetõ úgy, hogy jelentõsen hozzájárul a halmozott hatáshoz.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes